Projekt WebPoSt

Proglašenje najboljih studentskih radova u projektu WebPoSt (izrada web-stranica poduzetnicima od studenata) održat će se u utorak, 28. lipnja, u 11 sati, u Rektoratu Sveučilišta u Dubrovniku, na adresi Branitelja Dubrovnika 29.

Priznanja će studentima Odjela za elektrotehniku i računarstvo dodijeliti rektorica prof. dr. sc. Vesna Vrtiprah i predsjednica Hrvatske gospodarske komore – ŽK Dubrovnik Terezina Orlić.

Suradnja na projektu WebPoSt Sveučilišta u Dubrovniku i Hrvatske gospodarske komore u Dubrovniku započela je akademske 2012./2013., nastavila se i sljedeće tri akademske godine.

Studenti Odjela za elektrotehniku i računarstvo Sveučilišta izradili su web-stranice malim poduzetnicima (do tri zaposlena) i udrugama te su na taj način svoje teorijsko znanje primijenili u praksi, a mali su poduzetnici i udruge besplatno dobili web-stranicu za prezentaciju svojeg poslovanja.

Partner u ovom projektu je i Dubrovačko-neretvanska županija koja je osigurala nagrade najboljim studentima.